Item vanden gedinghe dat geweest es voe meye onde scepen van loeven
tusschen janne poilget die getruwt heeft jouffr lijsbetten van janshoven
dochter willems wijlen van janshoven in deen zijde ende janne vander
moinck van halen die geleydt es totten goeden reyners van lyefkenrode
welck reyne getruwt heeft jouffr katlijnen docht des voirs jans die
hij heeft van wijlen jouffr machtilden dochter des voirs wijlen willems
in dande Alse vanden goeden h nae bescreven Te weten yerst van xii
groot roeden lants gelegen boven dbroeck van waesmont daermen ter
vrijhouthem waert gaet tusschen de goede der kynde lambrechts wijlen
suyders ende der kercken goet van waesmont It van eene boende lants
op tselve velt gelegen daermen gaet te houthem werdt tusschen de goede
jans poilget ende den wijnantbossch van janshoven It van eenre halv
zillen lants op tselve velt gelegen tusschen de goede reyners gusemeye
er
ende de goede der kercken van sente materne te luydich It van acht roeden
lants opde colenstrate gelegen tusschen der hen goede van sente lambrechts
op deen zijde ende de goede der capellen vanden xii apostelen te loeven
op dand zijde It van acht roeden lants gelegen bijde voirs halve zille
lants tusschen de goede reyners van liefkenrode ende theyken van waes
mont It van eenre zillen lants op tselve velt tusschen de goede der hen
van sente lambrechts en jans coenene It van sess roeden lants gelegen
opten hanutschenwech tusschen de goede der hen van sente matis ende
henrix bornemans It van xviii roeden boschs gelegen dmen gaet van
waesmont te houthem waert tusschen de goede der voirs capellen vande
xii apostelen en de goede van ons liev vrouwen antae van waesmot
It van xvi roeden lants int elschout tusschen de goede lambrechts
van janshoven en de goede gilchon van vyleer It van xiiii roeden lants
gelegen inde mere tusschen de goede reyners van liefkenrode ende de
goede lyebrechts van beetse Welke goede de voirs jan vand moinck
yesch ende meynde dat hem ende sijnen beleyde volgen souden voe
tkynsgedeelte der voirs jouffr katlijnen vanden gedeelten die
bleven ende verstorven sijn van drie wettige kynden des voirs
wijlen willems van janshoven sond wettige geboerte gestorven
vanden goeden des selfs wijlen willems van janshoven die sess
wettige kynde hadde ttijt dat jan vand moinck mett voirs
jouffr machtelden track te huwelike in welken huwelike tusschen
den voirs janne ende wijlen willeme waert ondsproken dat de
voirs jouffr machtelt staen soude op hae kynsgedeelte in tver
sternen vander voirs willems anden kynden inde goede des selfs willems